Birskas

Birskas (, ) – miestas Rusijoje, Baškortostane, Belajos upės dešiniajame krante, prie Birės žiočių, 99 km į šiaurės vakarus nuo Ufos. Rajono centras. Yra upinė prieplauka, netoliese praeina Ufos–Neftekamsko kelias. Maisto (duonos), spirito, lengvoji pramonė. Veikia Baškirijos universiteto filialas. Yra 4 XIX a. statytos cerkvės.

Birsko tautinė sudėtis (2010 m.): rusai – 53,6 %, totoriai – 16,8 %, baškirai – 14,6 %, mariai – 13,1 %, kiti – 1,9 %.

 Istorija 

Birskas – pirmasis rusų miestas-tvirtovė, įkurtas Baškirijoje. 1663 m. vietoje sudeginto Archangelskojės kaimo pastatyta tvirtovė. Iš čia vyko baškirų žemių kolonizacija. 1774 m. Birską nunaikino Salavatas Julajevas, bet vėliau gyvenvietė atstatyta. 1781 m. Birskui suteiktas miesto statusas, jis tapo apskrities centru Ufos gubernijoje. XIX a. pab. buvo svarbus kultūrinis, ūkinis centras.

 Šaltiniai 

Kategorija:Baškirijos miestai